Il- Qawra Scouts Group se jkunu qed igawdu minn faċilitá rinovata bi strutturi ġodda fis-Salina. Dan kien possibbli permezz ta' investiment ta' €90,000 mill-Gvern. Ix-xogħlijiet fuq din il-faċilitá bdew f'Marzu u tlestew fix-xahar ta' Novembru. Il-kappillan tal-Paroċċa tal-Qawra bierek dan il-post ġdid filwaqt li l-Ministru Joe Mizzi faħħar ir-rata mgħaġġla li mexa biha dan il-proġett li permezz tiegħu l- Qawra Scouts Group se jkun jista' jilqa' numru akbar ta' scouts.